Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τη σήμανση των συσκευασιών και την καθιέρωση διαδικασίας αξιολόγησης και συμμόρφωσης για τις συσκευασίες (96/C 382/05) (Κείμενο που παρουσιάζει ενδιαφέρον για τον ΕΟΧ) COM(96) 191 τελικό - 96/0123(COD)

(Υποβλήθηκε από την Επιτροπή στις 25 Νοεμβρίου 1996) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 31ης Δεκεμβρίου 1994, για τις συσκευασίες και τα απορρίμματα συσκευασίας (1), και ιδίως το άρθρο 8,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

την απόφαση 93/465/ΕΟΚ του Συμβουλίου, της 22ας Ιουλίου 1993, για τις ενότητες που αφορούν τις διάφορες φάσεις των διαδικασιών αξιολόγησης της συμμόρφωσης και τους κανόνες επίθεσης και χρήσης της σήμανσης συμμόρφωσης ΕΚ (2),

Αποφασίζοντας με τη διαδικασία του άρθρου 189 Β της συνθήκης,

Εκτιμώντας:

ότι η σήμανση είναι αναγκαία για την ενημέρωση του καταναλωτή σχετικά με τη φύση της συσκευασίας και για να του παρέχει τη δυνατότητα επιλογής μεταξύ των διαφόρων τύπων συσκευασίας 7 ότι η σήμανση είναι απαραίτητη για να μπορέσει ο καταναλωτής να συμβάλει στην προώθηση της επαναχρησιμοποίησης και ανακύκλωσης των συσκευασιών και την, ως εκ τούτου, πρόληψη της δημιουργίας απορριμμάτων συσκευασιών 7 ότι η χρησιμοποίηση, επί του παρόντος, διαφορετικών συμβόλων για τον ίδιο σκοπό, και, αντιστρόφως, καθιστά επείγουσα την ανάγκη εναρμόνισης των συμβόλων για τις επαναχρησιμοποιήσιμες, ανακτήσιμες και ανακυκλώσιμες συσκευασίες ώστε να αρθεί κάθε σύγχυση 7 ότι η εναρμόνιση αυτή πρέπει να πραγματοποιηθεί σε κοινοτικό επίπεδο, εφόσον οι συσκευασίες είναι προϊόντα που κυκλοφορούν σε όλη την Κοινότητα και, ως εκ τούτου, τα σύμβολα που προβλέπονται στην παρούσα οδηγία θα πρέπει να είναι τα μόνα χρησιμοποιούμενα σύμβολα σε κοινοτικό επίπεδο για τη σήμανση των επαναχρησιμοποιήσιμων και ανακυκλώσιμων συσκευασιών 7 ότι σήμανση πρέπει να ανταποκρίνεται στις βασικές απαιτήσεις της οδηγίας 94/62/ΕΟΚ για τις συσκευασίες και τα απορρίμματα συσκευασίας, ώστε ωα εξασφαλιστεί ότι ο επαναχρησιμοποιήσιμος και ανακυκλώσιμος χαρακτήρας της συσκευασίας γίνεται αντιληπτός κατά την έννοια της οδηγίας αυτής 7 ότι δεν απαιτείται σήμανση της συσκευασίας όταν το συνεπαγόμενο κόστος είναι υπερβολικά υψηλό σε σχέση με το όφελος 7 ότι η σήμανση των συσκευασιών για την ένδειξη του επαναχρησιμοποιήσιμου ή ανακυκλώσιμου χαρακτήρα τους είναι προαιρετική 7 ότι τα κράτη μέλη δεν θα εμποδίζουν τη διάθεση στην αγορά συσκευασιών που δεν φέρουν το σύμβολο του επαναχρησιμοποιήσιμου ή ανακυκλώσιμου 7 ότι η οδηγία 94/62/ΕΚ καθόρισε τις απαιτήσεις για τις συσκευασίες αλλά δεν καθόρισε τον τρόπο με τον οποίο θα αξιολογείται η συμμόρφωση των συσκευασιών προς τις απαιτήσεις αυτές 7 ότι είναι συνεπώς αναγκαίο να προστεθούν διατάξεις για την αξιολόγηση της συμμόρφωσης 7 ότι η διαδικασία αυτή δεν πρέπει να επιβαρύνει ασκόπως τους κατασκευαστές συσκευασιών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Σκοπός της παρούσας οδηγίας είναι να διευκολυνθεί η επαναχρησιμοποίηση και η ανακύκλωση συσκευασιών και απορριμμάτων συσκευασίας παρέχοντας στον καταναλωτή εναρμονισμένες πληροφορίες μέσω της σήμανσης.

Για το σκοπό αυτό, η οδηγία εναρμονίζει τη σήμανση των συσκευασιών στην οποία προβαίνουν σε εθελουσία βάση οι επιχειρήσεις για να επισημάνουν τον επαναχρησιμοποιήσιμο ή ανακυκλώσιμο χαρακτήρα τους.

Η παρούσα οδηγία καθιερώνει επίσης διαδικασία αξιολόγησης της συμμόρφωσης για όλες τις συσκευασίες που διέπονται από την οδηγία 93/62/ΕΚ για τις συσκευασίες και τα απορρίμματα συσκευασίας.

Άρθρο 2

Για τους σκοπούς της παρούσας οδηγίας νοείται ως:

1. «επαναχρησιμοποιήσιμη συσκευασία» η συσκευασία που ανταποκρίνεται στις βασικές απαιτήσεις του άρθρου 9 παράγραφοι 1 και 2, και του παραρτήματος ΙΙ παράγραφοι 1 και 2 της οδηγίας 94/62/ΕΚ, καθώς και στο άρθρο 11 αυτής που αφορά τα επίπεδα συγκέντρωσης των βαρέων μετάλλων στις συσκευασίες 7 2. «ανακυκλώσιμη συσκευασία» η συσκευασία που ανταποκρίνεται στις βασικές απαιτήσεις του άρθρου 9 παράγραφοι 1 και 2, και του παραρτήματος ΙΙ παράγραφος 1 και παράγραφος 3 στοιχείο α) ή γ) ή δ) της οδηγίας 94/62/ΕΚ, καθώς και στο άρθρο 11 αυτής που αφορά τα επίπεδα συγκέντρωσης των βαρέων μετάλλων στις συσκευασίες.

Άρθρο 3

1. Τα σύμβολα που παρατίθενται στα παραρτήματα Ι και ΙΙ της παρούσας οδηγίας υποδηλώνουν, είτε την επαναχρησιμοποιήσιμη είτε την ανακυκλώσιμη φύση της συσκευασίας.

2. Τα κράτη μέλη λαμβάνουν τα αναγκαία μέτρα για να εξασφαλίσουν ότι τα σύμβολα χρησιμοποιούνται μόνο σε συσκευασίες που ανταποκρίνονται στους ορισμούς του άρθρου 2 της παρούσας οδηγίας.

Άρθρο 4

Τα κράτη μέλη λαμβάνουν τα αναγκαία μέτρα για να απαγορεύσουν τη χρήση στις συσκευασίες άλλων συμβόλων πέραν εκείνων που καθορίζονται στην παρούσα οδηγία για την ένδειξη της επαναχρησιμοποιήσιμης ή ανακυκλώσιμης φύσης της συσκευασίας.

Αυτό δεν πρέπει να προσβάλλει την εφαρμογή των διεθνώς συμφωνημένων και υιοθετημένων προτύπων που υποδηλώνουν επαναχρησιμοποιήσιμο ή ανακυκλώσιμο χαρακτήρα.

Η επιτροπή που αναφέρεται στο άρθρο 6 θα εξετάσει τα πρότυπα που υποδηλώνουν τη φύση των συσκευασιών που έχουν δημιουργηθεί στα πλαίσια του ISO με σκοπό να προσαρμόσει τα παραρτήματα, ενδεχομένως, με μέτρα που έχουν σκοπό να αποτρέψουν τα εμπόδια στο εμπόριο.

Άρθρο 5

Οι αριθμοί και οι συντμήσεις για την αναγνώριση υλικού βάσει του συστήματος αναγνώρισης υλικού που καθορίζεται στην απόφαση 96/. . ./ΕΚ της Επιτροπής τοποθετούνται στο κέντρο ή κάτω από τη σήμανση που προβλέπει η παρούσα οδηγία.

Άρθρο 6

Οι αναγκαίες τροποποιήσεις για την προσαρμογή των παραρτημάτων και των όρων χρησιμοποίησης της σήμανσης στην επιστημονική και τεχνική πρόοδο, καθώς και στα ευρωπαϊκά πρότυπα που αναπτύχθηκαν σύμφωνα με την οδηγία 94/62/ΕΚ, θεσπίζονται σύμφωνα με τη διαδικασία του άρθρου 21 της οδηγίας 94/62/ΕΚ.

Άρθρο 7

Η διαδικασία που χρησιμοποιείται για την αξιολόγηση της συμμόρφωσης των συσκευασιών προς τις βασικές απαιτήσεις της οδηγίας 94/62/ΕΚ για τις συσκευασίες και τα απορρίμματα συσκευασίας είναι ο εσωτερικός έλεγχος της κατασκευής (ενότητα Α) που περιγράφεται στο παράρτημα ΙΙΙ.

Άρθρο 8

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία εντός τριών ετών από την ημερομηνία ενάρξεως της ισχύος της.

Άρθρο 9

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 10

Η παρούσα οδηγία απευθύνεται στα κράτη μέλη.

(1) ΕΕ αριθ. L 365 της 31. 12. 1994, σ. 10.

(2) ΕΕ αριθ. L 220 της 30. 8. 1993, σ. 23.

ΠΑΡΑΡΤΗΜΑ I

ΣΗΜΑΝΣΗ Επαναχρησιμοποιήσιμη συσκευασία

>ΑΝΑΦΟΡΑ ΣΕ ΦΗΛΜ>

ΠΑΡΑΡΤΗΜΑ II

ΣΗΜΑΝΣΗ Ανακυκλώσιμη συσκευασία

>ΑΝΑΦΟΡΑ ΣΕ ΦΗΛΜ>

ΠΑΡΑΡΤΗΜΑ III

Διαδικασία αξιολόγησης της συμμόρφωσης προβλεπόμενη από το άρθρο 7

Ενότητα Α (εσωτερικός έλεγχος της κατασκευής) 1. Η ενότητα αυτή περιγράφει τη διαδικασία με την οποία ο κατασκευαστής ή ο εγκατεστημένος στην Κοινότητα εντολοδόχος του, ο οποίος εκπληροί τις υποχρεώσεις της παραγράφου 2, βεβαιώνει και δηλώνει ότι η σχετική συσκευασία πληροί τις απαιτήσεις της οδηγίας 94/62/ΕΚ. Ο κατασκευαστής ή ο εγκατεστημένος στην Κοινότητα εντολοδόχος του συντάσσει γραπτή δήλωση συμμόρφωσης.

2. Ο κατασκευαστής καταρτίζει την τεχνική τεκμηρίωση που περιγράφεται στην παράγραφο 3. Ο κατασκευαστής ή ο εγκατεστημένος στην Κοινότητα εντολοδόχος του διατηρεί την τεκμηρίωση επί τέσσερα τουλάχιστον έτη μετά την παραγωγή του τελευταίου προϊόντος και τη θέτει στη διάθεση των αρμοδίων εθνικών αρχών για λόγους επιθεώρησης.

Όταν ούτε ο κατασκευαστής ούτε ο εντολοδόχος του δεν είναι εγκατεστημένοι στην Κοινότητα, υπεύθυνο για τη διατήρηση της τεχνικής τεκμηρίωσης στη διάθεση των αρμοδίων αρχών είναι το πρόσωπο που είναι υπεύθυνο για τη διάθεση του προϊόντος στην κοινοτική αγορά.

3. Η τεχνική τεκμηρίωση πρέπει να επιτρέπει την αξιολόγηση της συμμόρφωσης του προϊόντος προς τις απαιτήσεις της οδηγίας 94/62/ΕΚ. Πρέπει να καλύπτει το σχεδιασμό και την κατασκευή του προϊόντος, και να περιλαμβάνει ιδίως:

- γενική περιγραφή του προϊόντος,

- σχέδια αρχικής σύλληψης και κατασκευής κλπ.,

- τις περιγραφές και επεξηγήσεις που είναι αναγκαίες για την κατανόηση των προαναφερομένων σχεδίων,

- κατάλογο των προτύπων που αναφέρονται στο άρθρο 10 της οδηγίας 94/62/ΕΚ και τα οποία εφαρμόζονται πλήρως ή εν μέρει, και περιγραφές των λύσεων που υιοθετεί ο κατασκευαστής για να ανταποκριθεί στις βασικές απαιτήσεις της οδηγίας 94/62/ΕΚ σε περίπτωση που δεν εφαρμόζονται τα πρότυπα του άρθρου 10,

- αποτελέσματα των υπολογισμών σχεδιασμού, των διενεργηθέντων ελέγχων κλπ.,

- εκθέσεις δοκιμών, συμπεριλαμβανομένων των δοκιμών που διεξήχθησαν για τον έλεγχο της τήρησης των επιπέδων συγκέντρωσης βαρέων μετάλλων που προβλέπονται στο άρθρο 11 παράγραφος 1 της οδηγίας.

4. Μαζί με την τεχνική τεκμηρίωση, ο κατασκευαστής ή ο εντολοδόχος του φυλάσσει και αντίγραφο της δήλωσης συμμόρφωσης.

5. Ο κατασκευαστής λαμβάνει όλα τα απαραίτητα μέτρα ώστε η διαδικασία παραγωγής να διασφαλίζει τη συμμόρφωση των προϊόντων προς την τεχνική τεκμηρίωση που προβλέπεται από την παράγραφο 2 και προς τις ισχύουσες γι' αυτά απαιτήσεις της οδηγίας 94/62/ΕΚ.